rejauldu/bengali-wikipedia huggingface dataset:
আনা ইভলিন নিউম্যান (৮ জানুয়ারী, ১৮৮১ - নভেম্বর ২৭, ১৯৬৯) একজন আমেরিকান শিক্ষাবিদ, লেখক এবং শান্তি কর্মী ছিলেন। ১৯১৫ সালের হেগে অনুষ্ঠিত আন্তর্জাতিক নারী কংগ্রেসের সভায় তিনি আমেরিকান প্রতিনিধিদের একজন ছিলেন। তিনি ১৯২৩ থেকে ১৯২৯ সাল পর্যন্ত কলোরাডো স্টেট টিচার্স কলেজে মহিলাদের ডিন ছিলেন এবং ১৯২৭ সালে মহিলাদের ডিনদের জাতীয় সমিতির নির্বাচিত চেয়ারম্যান ছিলেন। তিনি ১৯৩১ থেকে ১৯৩৯ সাল পর্যন্ত ফ্লোরিডার রোলিন্স কলেজে ইংরেজি পড়ান।   প্রাথমিক জীবন এবং শিক্ষা  নিউম্যান জেফারসন কাউন্টি, কেনটাকিতে জন্মগ্রহণ করেছিলেন। তিনি একজন শিক্ষিকা হিসেবে প্রশিক্ষণ নিয়েছেন এবং আন্না জে হ্যামিল্টনের ছাত্রী ছিলেন। তিনি শিকাগো বিশ্ববিদ্যালয় থেকে স্নাতক ডিগ্রি এবং স্নাতকোত্তর ডিগ্রি অর্জন করেছেন। ১৯২৯ সালে, তিনি ট্রিনিটি কলেজ ডাবলিন থেকে ডক্টরেট সম্পন্ন করেন। এছাড়াও তিনি অক্সফোর্ড এবং জেনেভা বিশ্ববিদ্যালয়ে কোর্সে অংশ নেন।   প্রকাশনা  নিউম্যান লেডিস হোম জার্নাল ক্যারি অন, এবং দ্য সার্ভে, এবং দ্য হাই স্কুল টিচার, ত্রৈমাসিক জার্নাল অফ স্পিচ, শিক্ষামূলক পর্যালোচনা সহ পেশাদার প্রকাশনার জন্য প্রবন্ধ লিখেছেন। তার কিছু উল্লেখ্য কাজ:   "ফ্রান্সে একটি ক্যান্টিনারের জীবন দৃশ্য" (১৯১৯)  "দ্য সাইলেন্ট ভয়েসেস" (১৯১৯)Newman, A. Evelyn. "The Silent Voices" Dearborn Independent (November 8, 1919): 5. via Chronicling America.  "দ্য ডফবয়স গার্ল ইন ফ্রান্স" (১৯২০)  "America's Argonauts and their Golden Fleece" (১৯২০)  "Yanks and Princesses: A Story of the New Democracy" (১৯২০)  "সহনশীলতার জন্য আবেদন" (১৯২০)  "ডুইং' দ্য ব্যাটলফিল্ডস" (১৯২৪)  "কিপ মি ফ্রম পেটি থট" (১৯২৪, কবিতা)  " লিগ অফ নেশনস এর উদ্বোধনী অধিবেশন" (১৯২৫)  "পৃথিবীতে শান্তি, পুরুষের জন্য শুভ ইচ্ছা" (১৯২৬)  "ছাত্রদের জীবনযাত্রার অবস্থা এবং তাদের চরিত্র ও নৈতিকতার উপর প্রভাব" (১৯২৬)  "শিক্ষকদের জন্য ভ্রমণ" (১৯২৭)  "বসন্তকালে হেলোইস" (১৯২৮, কবিতা)  "The Sphinx of the Louvre" (১৯২৮, কবিতা)  "এই সংকটে আধ্যাত্মিক মূল্যবোধ সংরক্ষণ" (১৯৪৩)  "পাবলিক অ্যাফেয়ার্স: WOTP এর ষষ্ঠ প্রতিনিধি পরিষদ" (১৯৫২)   ব্যক্তিগত জীবন  অবসরে নিউম্যান গ্রীস, মধ্যপ্রাচ্য, সোভিয়েত ইউনিয়ন এবং নয়টি আফ্রিকান দেশ ভ্রমণ সহ ব্যাপকভাবে ভ্রমণ ও বক্তৃতা দেন। তিনি ৮৮ বছর বয়সে ১৯৬৯ সালে ক্যালিফোর্নিয়ার সান দিয়েগোতে মারা যান।   তথ্যসূত্র   বিষয়শ্রেণী:মার্কিন শান্তিবাদী বিষয়শ্রেণী:মার্কিন লেখিকা বিষয়শ্রেণী:শিকাগো বিশ্ববিদ্যালয়ের প্রাক্তন শিক্ষার্থী বিষয়শ্রেণী:মার্কিন শিক্ষাবিদ বিষয়শ্রেণী:১৯৬৯-এ মৃত্যু বিষয়শ্রেণী:১৮৮১-এ জন্ম
সাইরিনির ইউগ্যামন () ছিলেন একজন প্রাচীন গ্রিক কবি। কথিত আছে, টেলেগনি নামক মহাকাব্যটি ইউগ্যামনের রচনা। আলেকজান্দ্রিয়ার ক্লিমেন্টের মতে, তিনি কবিতাটি চুরি করেছিলেন কিংবদন্তি প্রাচীন কবি মিউসেয়াসের থেকে। এর অর্থ, ইউগ্যামন একটি দীর্ঘকালের প্রথাসিদ্ধ মহাকাব্যের একটি পাঠ লিপিবদ্ধ করেছিলেন। কথিত আছে, তিনি খ্রিস্টপূর্ব ৫৬৭/৬ খ্রিস্টাব্দের সমকালীন ব্যক্তিত্ব ছিলেন।Eusebius, Chronicle, "Olympiad", 53.2.Clement of Alexandria. Stromata, 6.25.2.  তথ্যসূত্র  Category:মহাকাব্য সংগ্রাহক Category:প্রাচীন গ্রিক মহাকাব্যের কবি Category:খ্রিস্টপূর্ব ৬ষ্ঠ শতাব্দীর গ্রিক ব্যক্তি Category:খ্রিস্টপূর্ব ৬ষ্ঠ শতাব্দীর কবি Category:সাইরিনীয় গ্রিক Category:জন্মসন অজ্ঞাত Category:মৃত্যুসন অজ্ঞাত
মুফতি গোলামুর রহমান (উর্দু: مفتی غلام الرحمن) একজন পাকিস্তানি ধর্মীয় পণ্ডিত এবং শিক্ষাবিদ। তিনি ১৯৯২ সালে প্রতিষ্ঠিত জামিয়া উসমানিয়া পেশাওয়ারের প্রতিষ্ঠাতা ও প্রথম অধ্যক্ষ। তিনি ২০০২ থেকে ২০০৭ সাল পর্যন্ত নিফাজ-ই-শরিয়া কাউন্সিলের (এনএসসি) চেয়ারম্যান এবং খাইবার পাখতুনখোয়ার উচ্চশিক্ষা কমিশনের চেয়ারম্যান হিসেবে দায়িত্ব পালন করেছেন।   শিক্ষা এবং কর্মজীবন  মুফতি গোলামুর রহমান পেশাওয়ার বিশ্ববিদ্যালয় থেকে ইসলামিয়াত ও আরবিতে মাস্টার্স ডিগ্রী লাভ করেন, আল্লামা ইকবাল উন্মুক্ত বিশ্ববিদ্যালয় থেকে মাস্টার্স অব ফিলোসফি ডিগ্রি লাভ করেন এবং আল-আজহার বিশ্ববিদ্যালয়ের কয়েকটি কোর্সেও অংশ অংশগ্রহণ করেন। তিনি বিভিন্ন প্রতিষ্ঠানে বিভিন্ন পদে দায়িত্ব পালন করেছেন। তিনি বেফাকুল মাদারিস এবং দারুল উলুম হাক্কানিয়ায় শিক্ষকতা করেছেন। তিনি ন্যাশনাল একাডেমিক কাউন্সিল অফ ইনস্টিটিউট অফ পলিসি স্টাডিজের সদস্য এবং ব্যাংক অফ খাইবারের শরিয়াহ সুপারভাইজারি বোর্ডের সদস্য হিসাবেও দায়িত্ব পালন করেছেন।   তথ্যসূত্র   বিষয়শ্রেণী:মনসেহরা জেলার ব্যক্তি বিষয়শ্রেণী:পাকিস্তানি সুন্নি মুসলিম বিষয়শ্রেণী:পাকিস্তানি সুন্নি মুসলিম পণ্ডিত বিষয়শ্রেণী:আল-আজহার বিশ্ববিদ্যালয়ের প্রাক্তন শিক্ষার্থী বিষয়শ্রেণী:জীবিত ব্যক্তি বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:দেওবন্দি ব্যক্তি বিষয়শ্রেণী:পেশোয়ারের ব্যক্তি বিষয়শ্রেণী:পাকিস্তানি শিক্ষায়তনিক প্রশাসক বিষয়শ্রেণী:পেশাওয়ার বিশ্ববিদ্যালয়ের প্রাক্তন শিক্ষার্থী বিষয়শ্রেণী:পাকিস্তানি ইসলাম ধর্মীয় নেতা বিষয়শ্রেণী:মুসলিম ধর্ম প্রচারক
থাম্ব|ঘোড়া মাছি ঘোড়া মাছি সত্যিকার অর্থে একপ্রকার মাছি যেটা ডিপ্টেরা পর্বের টাবানিডী ফ্যামিলির অন্তর্গত। এরা আকারে বড় হয় এবং খুব দ্রুত উড়ে। স্ত্রী ঘোড়া মাছিরা রক্ত খাওয়ার জন্য মানুষ বা প্রানীদের কামড়ায়।এরা অন্ধকার বা ছায়া এড়িয়ে সূর্যের আলোতে উড়তে পছন্দ করে এবং রাতের বেলায় অকর্মঠ থাকে। এই মাছিদের সামান্য কিছু প্রজাতি বসতিহীন দ্বীপ ও মেরু অঞ্চলে বাস করে আর বাকিরা সাধারণত সবখানে থাকে।  বিষয়শ্রেণী:মাছি
ডান|থাম্ব|চিপোটলেস এন আদোবো  ডান|থাম্ব|পেরুভীয় আবোদো আদোবো বা আদোবার (স্প্যানিশ: ম্যারিনেড, সস বা আচার) কাঁচা খাদ্যকে একটি আচারের (অথবা সস) মধ্যে সংরক্ষণ করা যা বিভিন্ন ধরনের উপাদান পাপরিকা, ওরেগানো, লবণ, রসুন, এবং ভিনেগার এর হতে পারে। এর পর্তুগিজ নাম  কারণে দে ভিনহা দালহোস।   আইবেরিয়া তে এর প্রচলন সর্বপ্রথম শুরু হলেও স্প্যানিশ রন্ধনশৈলী Manuel Martinez Llopis (1989), Historia de la gastronomía española, Alianza editorial, ISBN 84-206-0378-3 (Spanish) এবং পর্তুগিজ রন্ধনশৈলীতেও এটা যুক্ত হয়েছে। এটা ব্যাপকভাবে গৃহীত হয়েছে ল্যাটিন আমেরিকা এবং অন্যান্য স্প্যানিশ এবং পর্তুগীজ উপনিবেশ সহ মোজাম্বিক ও মদিরাতে।  ফিলিপাইনের একটি রান্নার পদ্ধতিকে স্পেনের উপনিবেশকারীরা আদোবো নামকরণ করেনSusana Aleson, Montse Clavé, (1998), Cocina filipina, ICARIA  যা স্প্যানিশ দের প্রভাবে আদোবোর মত হয়ে ওঠে।   ব্যবহার  খাদ্য সংরক্ষণের জন্য আদোবোর প্রচলন হলেও সময়ের প্রেক্ষিতে রেফ্রিজারেটর আবিষ্কার হওয়ায় আদোবোর ব্যবহার নেই বললে চলে। বর্তমানে খাবার রান্নার পূর্বে স্বাদে বৈচিত্র্য আনতে আদোবো করা হয়।   তথ্যসূত্র    বহিঃসংযোগ       বিষয়শ্রেণী:দক্ষিণ পশ্চিমা যুক্তরাষ্ট্রের রন্ধনশৈলী বিষয়শ্রেণী:হাওয়াইয়ের রন্ধনশৈলী বিষয়শ্রেণী:ঝাল আচার বিষয়শ্রেণী:মেক্সিকীয় রন্ধনশৈলী বিষয়শ্রেণী:জাতীয় পদ বিষয়শ্রেণী:পেরুভীয় রন্ধনশৈলী বিষয়শ্রেণী:পুয়ের্তো রিকীয় রন্ধনশৈলী বিষয়শ্রেণী:স্পেনীয় রন্ধনশৈলী বিষয়শ্রেণী:মসলা বিষয়শ্রেণী:ফিলিপিনো রন্ধনশৈলী
সাসের কাংরি ভারতের জম্মু ও কাশ্মীর রাজ্যে অবস্থিত কারাকোরাম পর্বতশ্রেণীর সাসের মুজতাঘ উপপর্বতশ্রেণীর সর্বোচ্চ শৃঙ্গ।   অবস্থান   সাসের কাংরি ভারতের জম্মু ও কাশ্মীর রাজ্যের লাদাখ অঞ্চলে কারাকোরাম পর্বতশ্রেণীর পূর্ব প্রান্তে অবস্থিত। এই পর্বতস্তূপের দক্ষিণে, পূর্বে ও উত্তরপূর্বে শ্যোক নদী, পশ্চিমদিকে নুব্রা উপত্যকা, উত্তর দিকে সাসের গিরিবর্ত্ম অবস্থিত।   শৃঙ্গ   সাসের কাংরি পর্বতস্তূপে পাঁচটি পর্বতশৃঙ্গ বর্তমান।  শৃঙ্গউচ্চতা (মিটার)উচ্চতা (ফুট)স্থানাঙ্কউদগ্রতাপ্রথম আরোহণআরোহণ (শৃঙ্গ জয়)সাসের কাংরি ১৭,৬৭২২৫,১৭১২,৩০৪১৯৭৩৬ (৪)সাসের কাংরি ২ পূর্ব৭,৫১৩২৪,৬৪৯১,৪৫০২০১১১ (০)সাসের কাংরি ২ পশ্চিম৭,৫০০২৪,৬০০সাসের কাংরি ৩৭,৪৯৫২৪,৫৯০৮৫০১৯৮৬১ (০)সাসের কাংরি ৪৭,৪১৬২৪,৩৩১   আরোহণের ইতিহাস   প্রথমদিকে পশ্চিমদিকে অবস্থিত নুব্রা উপত্যকার দিক থেকে সাসের কাংরি আরোহণের প্রচেষ্টা করা হয়েছিল। প্রথমদিককার ইউরোপীয় অভিযাত্রীদের মধ্যে ১৯০৯ খ্রিষ্টাব্দে টম জর্জ লংস্টাফ, আর্থার নেভ ও স্লিংসবি এই পথে আরোহণের চেষতা করেন। সাসের কাংরি আরোহণের জন্য নুব্রা উপত্যকা পূর্বদিকের চেয়ে নিচু ও সুগম মনে হলেও ১৯২২ থেকে ১৯৭০ খ্রিষ্টাব্দ পর্যন্ত বার বার বিফলতায় পশ্চিমদিক থেকে আরোহণ বিস্ময়কর ভাবে কথিন তা বোঝা যায়।  ১৯৭৩ খ্রিষ্টাব্দে ভারত তিব্বত সীমান্ত পুলিশের এক অভিযাত্রী দল উর্দ্ধ শ্যোক নদী উপত্যকা ও উত্তর শুকপা কুঞ্চাং হিমবাহের পথ ধরে দক্ষিণ পূর্ব দিক থেকে সাসের কাংরি ১ শৃঙ্গে আরোহণ করে। ১৯৮৭ খ্রিষ্টাব্দে এক যুগ্ম ভারতীয়-ব্রিটিশ অভিযাত্রী দল পশ্চিম দিক থেকে এই শৃঙ্গে আরোহণের সাথে সাথে সাসের কাংরি ৪ শৃঙ্গে সর্বপ্রথম আরোহণ করেন। ১৯৮৪ খ্রিষ্টাব্দে এক যুগ্ম ভারতীয়-জাপানি দল সর্বপ্রথম সাসের কাংরি ২ পশ্চিম শৃঙ্গ আরোহণ করেন। ২০১১ খ্রিষ্টাব্দের ২৪শে আগস্ট মার্ক রিচি, স্টিভ সোয়েনসন ও ফ্রেডি উইলকিনসন সর্বপ্রথম সাসের কাংরি ২ পূর্ব শৃঙ্গ আরোহণ করেন। ১৯৮৬ খ্রিষ্টাব্দে ভারত তিব্বত সীমান্ত পুলিশের এক অভিযাত্রী দলের হয়ে নিমা দোরজি, শের সিং, তাজবীর সিং, ফুর্বা শেরপা, ছেওয়াং সোমানলা ও বুধিমান পূর্ব দিক থেকে সর্বপ্রথম সাসের কাংরি ৩ পূর্ব শৃঙ্গ আরোহণ করেন।   তথ্যসূত্র         বহিঃসংযোগ   "Saser Kangri, India" on Peakbagger  Saser Kangri on Peakware  http://www.alpinist.com/doc/web11x/newswire-second-highest-peak  বিষয়শ্রেণী:কারাকোরাম বিষয়শ্রেণী:জম্মু ও কাশ্মীরের পর্বত
কামরূপ মহানগর জেলা () হল ভারতের আসাম রাজ্যের ২৭টি জেলার অন্যতম। ২০০৩ সালের ৩ ফেব্রুয়ারি কামরূপ জেলা দ্বিখণ্ডিত করে এই জেলা গঠিত হয়। এই জেলার সদর শহর হল গুয়াহাটি।   জনপরিসংখ্যান  ২০১১ সালের জনগণনা অনুসারে, কামরূপ মহানগর জেলার জনসংখ্যা ১,২৬০,৪১৯, যা এস্তোনিয়া রাষ্ট্র বা মার্কিন যুক্তরাষ্ট্রের নিউ হ্যাম্পশায়ার রাজ্যের সমান। আয়তনের হিসেবে ভারতের জেলাগুলির মধ্যে এই জেলার স্থান ৩৮৪তম। এই জেলার জনঘনত্ব , ২০০১-২০১১ দশকে জনসংখ্যা বৃদ্ধির হার ১৮.৯৫%, লিঙ্গানুপাতের হার প্রতি ১০০০ পুরুষে ৯২২ জন মহিলা, এবং সাক্ষরতার হার ৮৮.৬৬%.   পাদটীকা    বহিঃসংযোগ   Kamrup Metropolitan district website  বিষয়শ্রেণী:আসামের জেলা বিষয়শ্রেণী:কামরূপ মহানগর জেলা বিষয়শ্রেণী:২০০৩-এ আসামে প্রতিষ্ঠিত
রেজিনা জুঁই সবুর-ক্রস (জন্ম: ১৮ই মার্চ, ১৯৭৪) একজন ইংরেজ ফ্রিল্যান্স খাদ্যবিষয়ক লেখক, রন্ধনশিল্পী এবং ব্লগার। তিনি "গ্যাস্ট্রোগিক: হোয়াট টু ইট হোয়েন ইউ'আর ইন অ্যা হারি, হাংগ্রি অর হার্ড আপ" এর লেখক।   প্রাথমিক জীবন   রেজিনা সবুর ১৯৭৪ সালের ২৮ ডিসেম্বর ইংল্যান্ডের লন্ডন শহরে জন্মগ্রহণ করেন এবং একটি বাঙালি ঐতিহ্যে বেড়ে উঠেছেন।  তিনি একটি ফুড অ্যান্ড ড্রিংক জার্নালিজমে অনার্স পাস করেন এবং একটি ব্রডকাস্ট জার্নালিজমে স্নাতকোত্তর ডিপ্লোমা অর্জন করেছেন।   কর্মজীবন   রেজিনা সবুর একটি খাদ্যবিষয়ক এক টেলিভিশন প্রোগ্রামে গবেষক হিসেবে কর্মজীবন শুরু করেন এবং দুই বছরের ধরে জাপানের সাইতামা প্রিফেকচারে নানা ধরনের জাপানি খাবারের রেসিপি শেখেন।  ২০০৯ সালের প্রথম দিকে, সবুর তার খাদ্য বিষয়ক ব্লগ গ্যাস্ট্রোগিক শুরু করেন। তিনি বাড়িতে বিভিন্ন খাবার তৈরীতে বিশেষ পারদর্শী।  রেজিনা সবুর দ্য গার্ডিয়ান, বিবিসি গুড ফুড, চ্যানেল ফর ফুড, লি কুল, ফর্ক ম্যাগাজিন, ইট মি ম্যাগাজিন এবং ফায়ার অ্যান্ড নাইফস ফুড কুয়াটারলি  সহ বিভিন্ন খাদ্য ওয়েবসাইটগুলোতে তার লেখা প্রকাশনা রয়েছ। তিনি এছাড়াও ইভিনিং স্ট্যান্ডার্ড, রেড ম্যাগাজিন, দি ইন্ডিপেন্ডেন্ট      ওলিভ, অ্যামেলিয়া'স ম্যাগাজিন এবং ওয়েটরোজ কিচেন ওয়েবসাইটে সুগঠনবিশিষ্ট হয়েছেন।   ব্যক্তিগত জীবন  রেজিনা সবুর বিবাহিত এবং তার একটি পুত্র সন্তান রয়েছে।   গ্রন্থসমূহ   বছর শিরোনাম প্রকাশক আইএসবিএন ২০১৩ গ্যাস্ট্রোগিক: হোয়াট টু ইট হোয়েন ইউ'আর ইন অ্যা হারি, হাংগ্রি অর হার্ড আপ কাইল বুকস    আরও দেখুন    ব্রিটিশ বাংলাদেশী  ব্রিটিশ বাংলাদেশী ব্যক্তিদের তালিকা   তথ্যসূত্র   বহিঃসংযোগ  রেজিনা সবুর-ক্রস - দ্য গার্ডিয়ান  রেজিনা সবুর-ক্রস - মার্কিন এজেন্ট   বিষয়শ্রেণী:১৯৭৪-এ জন্ম বিষয়শ্রেণী:জীবিত ব্যক্তি বিষয়শ্রেণী:বাংলাদেশী বংশোদ্ভূত ইংরেজ ব্যক্তি বিষয়শ্রেণী:ইংরেজ অ-কল্পকাহিনী লেখিকা বিষয়শ্রেণী:ব্রিটিশ এশীয় লেখক বিষয়শ্রেণী:২১শ শতাব্দীর ইংরেজ লেখক বিষয়শ্রেণী:গার্ডিয়ানের সাংবাদিক বিষয়শ্রেণী:ইন্ডিপেন্ডেন্টে নিযুক্ত ব্যক্তি বিষয়শ্রেণী:লন্ডনের লেখক
পেট্রোস আভেটিসিয়ান (, জন্ম: ৭ জানুয়ারি ১৯৯৬) হলেন একজন আর্মেনীয় ফুটবল খেলোয়াড়, যিনি বর্তমানে আর্মেনিয়া জাতীয় ফুটবল দলের হয়ে এবং আর্মেনীয় প্রিমিয়ার লিগ ক্লাব আরারাত-আর্মেনিয়ার হয়ে মধ্যমাঠের খেলোয়াড় হিসেবে খেলেন।  অর্জন ক্লাব বানান্টস ইয়েরেভান  আর্মেনীয় কাপ: বিজয়ী ২০১৫–১৬  আর্মেনীয় সুপারকাপ: বিজয়ী ২০১৪–১৫  আরারাত-আর্মেনিয়া  আর্মেনীয় প্রিমিয়ার লিগ: বিজয়ী ২০১৮–১৯  আর্মেনীয় সুপারকাপ: বিজয়ী ২০১৯–২০https://int.soccerway.com/national/armenia/premier-league/20182019/regular-season/r48391/  তথ্যসূত্র  বহিঃসংযোগ        বিষয়শ্রেণী:জীবিত ব্যক্তি বিষয়শ্রেণী:১৯৯৬-এ জন্ম বিষয়শ্রেণী:ইয়েরেভানের ক্রীড়াব্যক্তিত্ব বিষয়শ্রেণী:আর্মেনীয় ফুটবলার বিষয়শ্রেণী:আর্মেনিয়া অনূর্ধ্ব-২১ আন্তর্জাতিক ফুটবলার বিষয়শ্রেণী:আর্মেনিয়ার আন্তর্জাতিক ফুটবলার বিষয়শ্রেণী:ফুটবল মধ্যমাঠের খেলোয়াড় বিষয়শ্রেণী:আর্মেনীয় প্রিমিয়ার লিগের খেলোয়াড় বিষয়শ্রেণী:ফুটবল ক্লাব পিয়ুনিকের খেলোয়াড় বিষয়শ্রেণী:ফুটবল ক্লাব আরারাত-আর্মেনিয়ার খেলোয়াড় বিষয়শ্রেণী:কাজাখস্তানে প্রবাসী ফুটবলার বিষয়শ্রেণী:পুরুষ ফুটবল মধ্যমাঠের খেলোয়াড় বিষয়শ্রেণী:ফুটবল ক্লাব খিমকির খেলোয়াড় বিষয়শ্রেণী:রুশ ফুটবল জাতীয় লিগের খেলোয়াড় বিষয়শ্রেণী:রাশিয়ায় প্রবাসী ফুটবলার
রুবেন দারিও লেস্কানো পোর্তিয়ো (; জন্ম: ৯ ফেব্রুয়ারি ২০০৪; রুবেন লেস্কানো নামে সুপরিচিত) হলেন একজন প্যারাগুয়ীয় পেশাদার ফুটবল খেলোয়াড়। তিনি বর্তমানে প্যারাগুয়ীয় ক্লাব লিবের্তাদ এবং প্যারাগুয়ে জাতীয় অনূর্ধ্ব-২৩ দলের হয়ে মধ্যমাঠের খেলোয়াড় হিসেবে খেলেন। তিনি মূলত আক্রমণাত্মক মধ্যমাঠের খেলোয়াড় হিসেবে খেললেও মাঝেমধ্যে কেন্দ্রীয় মধ্যমাঠের খেলোয়াড় অথবা বাম পার্শ্বীয় মধ্যমাঠের খেলোয়াড় হিসেবে খেলেন।  ২০২৩ সালে, লেস্কানো প্যারাগুয়ে অনূর্ধ্ব-২৩ দলের হয়ে প্যারাগুয়ের বয়সভিত্তিক পর্যায়ে অভিষেক করেছেন।  প্রারম্ভিক জীবন রুবেন দারিও লেস্কানো পোর্তিয়ো ২০০৪ সালের ৯ই ফেব্রুয়ারি তারিখে প্যারাগুয়ের কাগুয়াসুতে জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল লেস্কানো প্যারাগুয়ে অনূর্ধ্ব-২৩ দলের হয়ে খেলার মাধ্যমে প্যারাগুয়ের প্রতিনিধিত্ব করেছেন। ২০২৩ সালের ১৮ই ডিসেম্বর তারিখে তিনি পানামা অনূর্ধ্ব-২৩ দলের বিরুদ্ধে ম্যাচে প্যারাগুয়ে অনূর্ধ্ব-২৩ দলের হয়ে আন্তর্জাতিক পর্যায়ে অভিষেক করেছেন।https://www.transfermarkt.com/ruben-lezcano/profil/spieler/1039533 লেস্কানো ফ্রান্সে অনুষ্ঠিত ২০২৪ গ্রীষ্মকালীন অলিম্পিকের জন্য প্রকাশিত প্যারাগুয়ে অলিম্পিক দলে স্থান পেয়েছেন।  তথ্যসূত্র  বহিঃসংযোগ    বিষয়শ্রেণী:২০০৪-এ জন্ম বিষয়শ্রেণী:জীবিত ব্যক্তি বিষয়শ্রেণী:প্যারাগুয়ীয় ফুটবলার বিষয়শ্রেণী:ফুটবল মধ্যমাঠের খেলোয়াড় বিষয়শ্রেণী:ক্লাব লিবের্তাদের ফুটবলার বিষয়শ্রেণী:প্যারাগুয়ের আন্তর্জাতিক যুব ফুটবলার বিষয়শ্রেণী:প্যারাগুয়ের অনূর্ধ্ব-২৩ আন্তর্জাতিক ফুটবলার বিষয়শ্রেণী:২০২৪ গ্রীষ্মকালীন অলিম্পিকের ফুটবলার বিষয়শ্রেণী:প্যারাগুয়ের অনূর্ধ্ব-২০ আন্তর্জাতিক ফুটবলার বিষয়শ্রেণী:পুরুষ ফুটবল মধ্যমাঠের খেলোয়াড় বিষয়শ্রেণী:ফ্লুমিনেন্সে ফুটবল ক্লাবের খেলোয়াড়
কারণ্ডব্যূহসূত্র () (চীনা: 佛說大乘莊嚴寶王經) বোধিসত্ত্ব অবলোকিতেশ্বরের মহিমা বর্ণনাকারী একটি মহাযান সূত্র। এই সূত্রেই প্রথম ওঁ মণিপদ্মে হুঁ মন্ত্রটি উপস্থাপিত হয়।   সাধারণ বর্ণনা   কারণ্ডব্যূহসূত্র চতুর্থ শতাব্দীর অন্তিমভাগে অথবা পঞ্চম শতাব্দীর শুরুতে রচিত হয়।Alexander Studholme, The Origins of Om Manipadme Hum: A Study of the Karandavyuha Sutra, State University of New York Press, Albany, 2002এই সূত্রে বোধিসত্ত্ব অবলোকিতেশ্বরকে সর্বোচ্চ পুরুষ হিসেবে, এমনকি অন্যান্য বোধিসত্ত্বদের থেকেও মহান বলে বর্ণনা করা হয়েছে। এই সূত্রানুসারে অবলোকিতেশ্বরকে সমগ্র ব্রহ্মান্ডের সৃষ্টিকর্তা হিসেবে বর্ণনা করা হয়েছে। এই সূত্রে বৌদ্ধধর্মের বিখ্যাত ওঁ মণিপদ্মে হুঁ মন্ত্র প্রথম উপস্থাপিত হয়। এই সূত্রে এই মন্ত্রটিকে অবলোকিতেশ্বরের পরমহৃদয় বলে বর্ণনা করে মোক্ষলাভ ও বুদ্ধত্বপ্রাপ্তির সহায়ক হিসেবে বর্ণনা করা হয়েছে।   প্রবাদ   তিব্বতী প্রবাদানুসারে, একটি বাক্সের মধ্যে কারণ্ডব্যূহসূত্র আকাশ থেকে ল্হা-থো-থো-রি-গ্ন্যান-ব্ত্সান () নামক ইয়ার্লুং উপত্যকার আঠাশতম রাজার প্রাসাদের ছাদে পড়ে।   অনুবাদ   অষ্টম শতব্দীতে কারণ্ডব্যূহসূত্র জিনমিত্র তিব্বতী ভাষায় জা-মা-তোগ-ব্কোদ-ব্কোদ-পা-শেস-ব্যা-বা-হেগ-পা-ছেন-পো'ই-ম্দো () নামে অনুবাদ করেন। পরবর্তীকালে ১০০০ খ্রিষ্টাব্দে তিয়েন-সি-ত্সাই তিব্বতী ভাষা থেকে চীনা ভাষায় এই গ্রন্থের অনুবাদ করেন।Yu Chun-fang, "Ambiguity of Avalokites'vara and Scriptural Sources for the Cult of Kuan-yin in China," http://ccbs.ntu.edu.tw/FULLTEXT/JR-BJ001/10_18.htmC. N. Tay, "Kuan-Yin: The Cult of Half Asia," History of Religions, vol. 16, no. 2 (Nov., 1976), pp. 147-177.   পাদটীকা    তথ্যসূত্র   বিষয়শ্রেণী:মহাযান সূত্র
নিচের আলোচনাটি নিম্নলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।  ফলাফল ছিল: __প্রত্যাশিত_অসংযুক্ত_পাতা__  অপসারণ করা হলো (wp:NOTDICT)। ≈  MS Sakib  📩 ·📝 ২০:০৫, ৪ মার্চ ২০২৫ (ইউটিসি)  :সংগ্রাম  – (অপসারণের প্রস্তাবনা দেখুনলগ দেখুন | মনোনয়নের পর থেকে সম্পাদনা) () এই নিবন্ধের বিষয়বস্তু কী? বিপ্লব, আন্দোলন, যুদ্ধ, লড়াই, শ্রেণি সংগ্রাম, সামরিক সংগ্রাম না অন্য কিছু? এই নিবন্ধটি কেবল অভিধানমূলক (DICDEF) হলে আমার মতে একে একটি দ্ব্যর্থতা নিরসন পাতায় রূপান্তর করা উচিত। এসবিবি১৪১৩ (আলাপ • অবদান) ১৮:৫৯, ২৪ ফেব্রুয়ারি ২০২৫ (ইউটিসি)  উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।
'এম এ জব্বার' ( ১৪ নভেম্বর ১৯২০ – ১৯৮৮) ছিলেন একজন কমিউনিস্ট মনোভাবাসম্পন্ন আন্দোলনকারী ও চব্বিশ পরগনা জেলার স্থানীয় ইতিহাস ও প্রত্ন সংরক্ষণাকারী ব্যক্তিত্ব। তিনি চব্বিশ পরগনা জেলার সংগ্রহশালা ও ইতিহাস সমন্বয় কমিটির প্রতিষ্ঠাতা ছিলেন। অঞ্জলি বসু সম্পাদিত, সংসদ বাঙালি চরিতাভিধান, দ্বিতীয় খণ্ড, সাহিত্য সংসদ, কলকাতা, জানুয়ারি ২০১৯ পৃষ্ঠা ৩০৪,৩০৫,    জীবনী এম এ জব্বার জব্বারের জন্ম  ব্রিটিশ ভারতের হাড়োয়া সমষ্টি উন্নয়ন ব্লকের খাসবালান্দা গ্রাম পঞ্চায়েতের মাঝেরআইট গ্রামের এক কৃষক পরিবারে। ছাত্রাবস্থাতেই প্রথমদিকে অনুশীলন দল এবং কৃষক আন্দোলনে অংশ নেন। সেকারণে তিনি স্বশিক্ষিত হয়ে সামরিক বাহিনীর চাকরি নিয়েও শেষে স্বাধীনতা আন্দোলনে যোগ দিতে তিনি সেই চাকরি ছেড়ে দেন। পরে কমিউনিস্ট দলে যোগ দেন এবং দলের স্বাধীনতা পত্রিকার সাংবাদিক ও চিত্রসাংবাদিক হিসাবে সুন্দরবন অঞ্চলে দক্ষতার সঙ্গে কাজ করেছেন। ১৯৪৬ খ্রিস্টাব্দে সাম্প্রদায়িক দাঙ্গার সময় হাড়োয়া ও তার সন্নিহিত এলাকায় শান্তি-শৃঙ্খলা অক্ষুন্ন রাখতে উল্লেখযোগ্য ভূমিকা নেন। তিনি স্বাধীনতা সংগ্রাম, তেভাগা আন্দোলন, আজাদ হিন্দ বাহিনীর সেনাদলের বিচার এবং নৌ-বিদ্রোহ, রসিদ আলি দিবস উদযাপনসহ নানা রাজনৈতিক ক্রিয়াকলাপের পাশাপাশি স্থানীয় এলাকার প্রাচীন ইতিহাস বিশেষকরে প্রাচীন প্রত্নতাত্ত্বিক ইতিহাস সংরক্ষণে সচেষ্ট ছিলেন। চন্দ্রকেতুগড় ও সন্নিহিত নানা জায়গা হতে সংগৃহীত সামগ্রী সংগ্রহ করেন এবং হাড়োয়ার খাসবালান্দা গ্রাম পঞ্চায়েতের মাঝেরআইট গ্রামে গড়ে তোলেন বালান্দা প্রত্নসংগ্রহশালা। তার সংগ্রহে আছে মৌর্য্য, গুপ্ত, শুঙ্গ, কুষাণযুগের কিছু নিদর্শন। এমনকি দেগঙ্গা থানা এলাকার হাদিপুর থেকেও প্রায় দশ হাজার বছরের পুরানো মানুষের নিচের চোয়ালের দাঁত। হাড়োয়ার ইতিহাস সম্পর্কিত কয়েকটি গ্রন্থ রচনা করেছেন তিনি। সেগুলি হল-  অতীতের হাড়োয়া  পীর গোরাচাঁদ ও অতীতের হাড়োয়া  বালান্দা চন্দ্রকেতু ইতিকথা  এম এ জব্বার চব্বিশ পরগনা জেলার সংগ্রহশালা ও ইতিহাস সমন্বয় কমিটির প্রতিষ্ঠাতা-আহ্বায়ক ছিলেন।  উত্তরাধিকার এম এ জব্বারের জন্মশতবর্ষে তার রচিত প্রত্নতাত্ত্বিক ইতিহাস গ্রন্থগুলির এক সংকলন "বালান্দা মহাবিহার ও চন্দ্রকেতুগড়'' শীর্ষক নামে সম্পাদিত হয় এবং ২০২০ খ্রিস্টাব্দের ফেব্রুয়ারিতে প্রকাশিত হয়। সম্পাদনা করেন- তহমীনা খাতুন ও দীপককুমার দাঁ।   তথ্যসূত্র   বিষয়শ্রেণী:১৯২০-এ জন্ম বিষয়শ্রেণী:১৯৮৮ -এ মৃত্যু বিষয়শ্রেণী:উত্তর চব্বিশ পরগনা জেলার ব্যক্তি বিষয়শ্রেণী:বাঙালি লেখক বিষয়শ্রেণী:বাঙালি পুরাতত্ত্ববিদ
থাম্ব|শ্রীচক্র চারিটি বৃহৎ ত্রিভূজ উর্দ্ধমুখী যাহাকে শিব-ত্রিভূজ বলা হয় ও পাঁচটি বৃহৎ ত্রিভূজ নিম্নমুখী যাহা শক্তি-ত্রিভূজ রূপে রহিয়া উভয় উভয়ের সহিত যৌগিক অবস্থা সৃষ্টি করিয়াছে। ৪টি উর্দ্ধমুখী ত্রিভূজের মোট ৪x৩ = ১২টি শূণ্য স্থানের বা দ্বাদশ রাশি নির্দ্দেশ করিতেছে, আর, ৫টি নিম্নমুখী ত্রিভূজ ৫x৩ = ১৫টি তিথি বা চন্দ্রকলা নির্দ্দেশ করিতেছে। আর, এই উভয়ের যোগফল ১২+১৫ = ২৭টি খণ্ডরূপ “নক্ষত্র” নির্দ্দেশ করিতেছে। পুনরায়, শিব ও শক্তি ত্রিভূজ গুলি একে অপরের মধ্যে প্রবেশ করার বা যুক্ত হওয়ার কারণে, - সর্ব্বমোট ৪৩টি ত্রিভূজ সৃষ্টি করিতেছে। বিষয়শ্রেণী:হিন্দু প্রতীক বিষয়শ্রেণী:হিন্দু তন্ত্র বিষয়শ্রেণী:ভারতীয় মূর্তিবিদ্যা বিষয়শ্রেণী:শাক্তধর্ম
left|ক্যালিফোর্নিয়া স্টেট রুট ১৮৬|100px ক্যালিফোর্নিয়া স্টেট রুট ১৮৬ (এসআর ১৮৬) মার্কিন যুক্তরাষ্ট্রের ক্যালিফোর্নিয়াতে অবস্থিত একটি রাজ্য মহাসড়ক। রাস্তাটি কলরাডো নদীর তীরে অবস্থিত যেটি কিনা ইউএস-মেক্সিকো সীমান্ত থেকে ইন্টারস্টেট ৮ (আই-৮) এর সংযোগ সড়ক হিসেবে ব্যবহৃত হয়। এসআর ১৮৬ এর দক্ষিণ প্রান্তবিন্দু অবস্থিত লস অ্যানগোডন্স, বাজা ক্যালিফোর্নিয়া এবং উত্তর প্রান্তবিন্দু অবস্থিত আরজা জাংশনের নিকটবর্তী উইন্টারহ্যাভেন, ক্যালিফোর্নিয়াতে। মাত্র ২.০৭ মাইল (৩.৩৩১কি.মি.) লম্বা রাস্তাটি আলমো ক্যানেল ধরে অল আমেরিকান ক্যানেল পাড়ি দেয় ফোর্ট উমা-কুইচ্যান রিজারভেশান এলাকায়। এসআর ১৮৬, ১৯৭২ সালে ইম্পিরিয়াল কাউন্টির অধীন হিসেবে চিহ্নিত করা করা হয়, যদিও এর অপরপ্রান্ত আই-৮ একবছর পর নির্মাণ করা হয়েছিল। (বাকি অংশ পড়ুন...)
.ডিজে জিবুতির কান্ট্রি কোড টপ-লেভেল ডোমেইন, ইন্টারনেট প্রদত্ত রাষ্ট্রীয় সংকেত ও ডোমেইন সাফিক্স। এই ডোমেইনটি সাধারণত মিউজিক সম্পর্কিত কাজে ব্যবহার বেশি হয়। এর একটি কারণ হল, “ডিজে” (ডিস্ক জকি) শব্দটি বহুল ব্যবহার হয়ে থাকে। এরকম আরও কয়েকটি ডোমেইন নাম হল, .এফএম, .এএম, .টিভি, .সিডি, .এমইউ ও .মি   বহিঃসংযোগ   IANA .dj whois information   বিষয়শ্রেণী:কান্ট্রি কোড টপ-লেভেল ডোমেইন  sv:Toppdomän#D
খানসামা জমিদার বাড়ি বাংলাদেশের রংপুর বিভাগের দিনাজপুর জেলার অন্তর্ভুক্ত খানসামা উপজেলায় অবস্থিত এই জমিদার বাড়ি।  ইতিহাস দিনাজপুর জেলার খানসামা উপজেলার আলোকঝাড়ি ইউনিয়নের অধীনস্থ একটি গ্রাম জয়গঞ্জ। আর এই জয়গঞ্জ গ্রামেই অবস্থিত ঐতিহাসিক এই জমিদার বাড়ি। এই জমিদার বাড়িটি তিনটি নামে পরিচিত। "খানসামা জমিদার বাড়ি", "খানসামার জয়সঙ্করের জমিদার বাড়ি" ও "জয়গঞ্জ জমিদার বাড়ি" নামে পরিচিত। তবে এই জমিদার বাড়ি কবে নাগাদ প্রতিষ্ঠিত হয় এবং কে এই জমিদার বাড়ির প্রতিষ্ঠাতা তা জানা যায়নি। তবে কথিত আছে, ভারতবর্ষে যখন জমিদারি প্রথা চালু ছিল, তখন থেকেই এই এলাকায় এই জমিদার বাড়িটি প্রতিষ্ঠিত হয়। এই জমিদার বাড়ির প্রতিষ্ঠাতা এবং কোনো জমিদারের ইতিহাসে নাম না থাকলেও শেষ জমিদারের রয়েছে। শেষ জমিদারের নাম জয়শঙ্কর।  তার নামানুসারে এই এই গ্রামের নামকরণ করা হয় জয়গঞ্জ। তার জমিদারির আমলেই এখানে গড়ে উঠে জয়গঞ্জ বাজার। যা প্রায় বিশ বছর আগে বিলুপ্ত হয়ে গেছে। পরবর্তীতে দেশ ভাগের আগেই জমিদারি প্রথা বিলুপ্ত হওয়ার পর শেষ জমিদার জয়শঙ্কর প্রায় ১০০ একর জমি এবং জমিদার বাড়িটি রেখে ভারতের শিলিগুড়িতে চলে যান। জমিদার বাড়িটিতে একতলা একটি প্রাসাদ রয়েছে এবং এর মধ্যে থাকার ঘর, বসার ঘর, মালামাল রাখার ঘর ও মন্দির রয়েছে। খানসামার জয়সঙ্করের জমিদার বাড়ি - বাংলাদেশ প্রতিদিনসংস্কার করলে পর্যটন কেন্দ্র হতে পারে খানসামার জমিদার বাড়ি - তৃণমূলের তথ্যজানালা  বর্তমান অবস্থা অযত্ন এবং অবহেলার কারণে এই জমিদার বাড়িটি ধ্বংসের মুখে পতিত হয়। যার চারপাশ ঝোপঝাড়-জঙ্গলে জরাজীর্ণ হয়ে যায়। পরবর্তীতে উপজেলা প্রশাসন ২০০৬ সালে এটি পরিষ্কার করে ৫০টি পরিবারকে থাকার ব্যবস্থা করে দেন। এই জমিদার বাড়ির দেয়ালের প্রায় ৩০/৪০ শতাংশ ধশে পড়েছে, তবে ৬০ শতাংশ এখনো দৃশ্যমান। বর্তমানে জমিদারি আমলের কিছু লিচু, আম, সেগুন, তালগাছ, বকুল, শালসহ অন্যান্য গাছ রয়েছে।  আরো দেখুন  জমিদার বাড়ি  তথ্যসূত্র  বিষয়শ্রেণী:জমিদার বাড়ি বিষয়শ্রেণী:দিনাজপুর জেলার দর্শনীয় স্থান
মুহম্মদ কবির ১৬শ শতকের একজন কবি। তিনি হিন্দি কবি মনঝনের মধুমালত কাব্যের অনুসরণে মধুমালতী নামক কাব্য রচনা করেন। কাব্যটি এতটা জনপ্রিয়তা অর্জন করেছিল যে, কবিরের পরবর্তী ছয়জন কবি ও ওই একই নাম দিয়ে কাব্য রচনা করেছিলেন। তাঁর রচিত এই মূল্যবান কাব্যগ্রন্থটি চট্টগ্রাম জেলার জোরারগঞ্জে পাওয়া যায়।   সাহিত্য কর্ম   মধুমালতী (১৫৮৮)   বহিঃসংযোগ      তথ্যসূত্র   বিষয়শ্রেণী:বাঙালি কবি বিষয়শ্রেণী:মধ্যযুগের কবি বিষয়শ্রেণী:চট্টগ্রাম জেলার কবি বিষয়শ্রেণী:বাঙালি লেখক বিষয়শ্রেণী:মীরসরাই উপজেলার ব্যক্তি
ভালেন্সিয়া মেট্রোর লাইন ১ হল স্পেনের ভ্যালেন্সিয়ার রেল পরিষেবার একটি লাইন। লাইনটি ১৯৮৮ সালে চালু হয়, যার ৪০টি স্টেশন রয়েছে। লাইনটির ট্র্যাকের দৈর্ঘ্য । এটি লাইন ২ এর চেয়ে প্রায় দুইগুণ বেশি দীর্ঘ এবং ভালেন্সিয়া মেট্রোর সর্ববৃহৎ লাইন।  লাইন ১ দিয়ে দিনের বেলায় ট্রেন চলাচল করে। ট্রেনগুলো বেটেরা ও ক্যাসেলো স্টেশনের মধ্যে সবচেয়ে গুরুত্বপূর্ণ স্টেশনগুলোতে থামে, বিশেষত মেট্রোপলিটন এলাকায়। মেট্রোপলিটন এলাকার বাইরের বেশির ভাগ স্টপেজে, যাত্রীদের অবশ্যই থামার জন্য অনুরোধ করতে হয়।  ২০০৬ সালের ৩ জুলাই, জেসুস এবং প্লাসা ডি'এসপানিয়া স্টেশনের মধ্যে এই লাইনে একটি দুর্ঘটনা ঘটেছিল। এই ঘটনায় ৪৩জন নিহত হয়।   তথ্যসূত্র    বহিঃসংযোগ   বিষয়শ্রেণী:উদ্ধৃতি শৈলীতে স্পেনীয় ভাষার উৎস (es) বিষয়শ্রেণী:ভালেন্সিয়া মেট্রো